ملک طارق نوناری ایڈووکیٹ مرکزی چیئرمین اپنا پاکستان

ملک طارق نوناری ایڈووکیٹ مرکزی چیئرمین  اپنا پاکستان  ۔ ملک طارق  نوناری ایڈووکیٹ  کی پیدائش 6 فروری 1969 ء کو ملک محمد بخش شاکرنوناری  مرحوم کے گھر خانیوال میں ہوئی۔ آپ کے  والد ڈسٹرکٹ  بار ایسوسی ایشن خانیوال کے بزرگ، بااصول ، باکردار، راست گو، شخصیت کے مالک تھے۔ آپ نے اپنی ابتدائی تعلیم کا آغاز گورنمنٹ پرائمری سکول نمبر 3 خانیوال سے کیا اور پنجم کا امتحان امتیازی نمبروں سے پاس کیااور بعد ازاں گورنمنٹ ماڈل ہائی سکول خانیوال میں شیشم میں داخلہ لیا اور 1985ء  میں میٹرک کا امتحان اچھے نمبروں سے پاس  کیا۔ آپ نے ایف اے، اور بی اے کا امتحان گورنمنت ڈگری کالج خانیوال سے پاس کیا اور گورنمنٹ گیلانی لاء  کالج زکریایونیورسٹی ملتان سے ایف ۔ ای۔ ایل۔ اور ایل  ایل بی کی ڈگریاں حاصل کی۔ آپ نے اپنے والد   محترم کے نقشے قدم پر چلتے ہوئے وکالت کا پیشہ اختیار کیا۔ آپ کے والدمحترم ملک محمد بخش شاکرنوناری مرحوم ایک منجھے ہوئے ،قابل وکیل اور ہمدرد انسان تھے۔ انہوں نے  غرباء اور مستحق افرادکو فری لیگل سروس فراہم کرنے کی غرض سے شاکر لائزفری لیگل سروس کا آغاز کیا۔اور  سب سے بڑھ کا اپنے نوناری قبیلہ کی  فلاح اور بہتری کے لئے  نوناری قبلہ  کے چند با شعور  اور قوم کا درد رکھنے والے  دوستوں کے ساتھ قوم کی بہتری کے لیے آل پاکستان نوناری ایسوسی ایشن کی بنیاد1969ء میں رکھی ۔ میاں خالد نعیم نوناری اس کے پہلے مرکزی صدر اور امام بخش نوناری اس کے پہلے مرکزی جنر ل سیکرٹری تھے ۔ چیئرمین  ماسٹر شہادت نوناری تھے ان کے علاوہ  ملک طالب نوناری ، محمد بخش شاکر نوناری، غلام محمد انجان نوناری،ماسٹر اللہ بخش نوناری،اختیار نوناری نے ایسوسی ایشن کی بنیاد رکھنے  میں شامل تھے۔ ایسوسی ایشن کا مقصد پاکستان سمیت دینابھر  میں موجود نوناری قوم کے لوگوں کوایک پلیٹ فارم پرجمع کرناہے۔  آج پوری پاکستان میں قومیت کے حواے سے اگر کوئی قبلہ کام کررہا  وہ نوناری قبلہ ہے، جس کاقیام سے لے کرآج تک ہرسال اس کا  مرکزی کنونشن اور الیکشن ہوتے ہیں جس میں دستوری طریقہ سے مرکزی صوبائی  عہداران کاچناو عمل  میں لایا جاتا ہیں ۔یہ واحد قبلہ ہیں پاکستان کا جس کا مرکز سے لے کر تحصیل تک اس کے عہددارن موجود ہیں۔ آ ل پا کستان نونار ی  ایسو سی  ایشن نے اپنے قیام سے لیکر اب تک کوشش کی ہے کہ وہ پاکستان میں مقیم  دکھی افراد کا سہارا بنے اور ان کے نزدیک یہ ایک بہترین عمل ہے جس سے اللہ کی رضا حاصل ہونے کے علاوہ معاشرے میں پھیلی محرمیوں کا خاتمہ بھی ممکن ہے۔    یہ ایک غیر سیاسی ایک فلاحی و سماجی تنظیم ہے جو معاشرے کیلئے ہر شعبہ ہائے زندگی میں مدد و تعاون فراہم کرنے کے لیے پاکستان سمیت دنیا  بھر میں موجود نوناری قبلہ کے  لوگوں کی مدد کرنے کے لیے کوشاں ہے۔  ا یسوسی ایشن نے  قوم کو جہالت ،بیماری، غربت ، بیروزگاری ،محرومی اور قدرتی آفات اور بحرانوں سے نجات دلانے کے لیے عملی تور پر معروف عمل ہے۔    جد جہدو خدمت خلق کا جذبہ ہی انسان کی عظمت کا ضامن ہے ۔ اس کے ساتھ ایسوسی ایشن بلا امتیاز رنگ ونسل ،جنس ومذہب خدمت انسانیت کے لیےبھی کوشاں ہے اور اس کے ساتھ امداد باہمی کے تصور کے تحت  قبیلے کے خوشحال طبقے کے ساتھ ملکر متاثرہ و بدحالی میں مبتلا طبقے کے افراد میں تعاون اخوت عزت واحترام اور انہیں خوشحالی زندگی گزارنے کے لیے اعانت فراہم کرنا ہے ۔ ملک طارق نوناری ایڈووکیٹ نے اپنے والد کے نقشے قدم پر چلتے ہوئے نہ صرف وکالت کا پیشہ اختیار کیا اور ساتھ ہی اپنے قبیلہ کی فلاح اور بہتری کے لیے جو اس وقت  آل پاکستان نوناری ایسوسی ایشن کی بنیادآپ کے والد محترم نے   رکھی تھی  آج آپ اس ایسوسی ایشن کے مرکزی چیئرمین بھی ہے ۔ آپ نے ایل ایل بی کا امتحان پاس کرنے کے بعد1994ء میں بطور ایدوکیٹ پنجاب بارکونسل لاہورمیں انرول ہوئے اور 1996 ء میں آپ کو وکالت کا لائسنس ملا اور ساتھ  ہی آپ نے وکالت  کا باقاعدہ آغاز کیا۔ 2006 ء میں ڈسٹرکٹ باراسوسی ایشن کے الیکشن  میں 98 فیصد ریکارڈ ووٹ حاصل کرتے ہوئے جنرل سیکرٹری منتخب ہوئے  او ر اعلی ٰ کارکردگی کی بنا پر مثالی جنرل سیکرٹری تسلیم کیاگیا۔ 2009ء میں پنجاب بارکونسل کا الیکشن لڑا۔ جنوری 2013ء تا 2014 ء سیشن  میں صدر ڈسٹرکٹ بار خانیوال منتحب ہوئے ۔ اور ساتھ ہی آپ نے ڈسٹرکٹ کوآرڈنیشن کمیٹی بارایسوسی ایشنز ڈسٹرکٹ خانیوال کی ببیاد رکھی اور ساتھ ہی چئرمین شپ کے فرائض سرانجام دئے رہے ہے ۔ انسانی حقوق کی خدمات عوض انٹر نیشنل ہومن رائٹس ایوارڈ سے نوازا گیا۔ شاکر فری لیگل ایڈ کے چئرمین،یونائنڈ ڈویلپمنت  سوسائٹی لیگل ونگ اور شاہن ٹرانسپورٹرز ویلفیئرایسوسی ایشن لیگل ونگ کے صدر پرفیشنل کمپوٹر سائنسز خانیوال کے منیجنگ ڈائریکٹر اور پروفیسر سیڈلنگ لاء کالج خانیوال کی بھی خدمات سرانجام دے رہے ہے ۔2021ء تا2025ء سیشن میں آپ ممبر پنجاب  بار کونسل بھی منتحب ہوئے۔اور ساتھ ہی آپ چیئر مین ورلز کمیٹی پنجاب بارکونسل  کے فرائض بھی سرانجام دے رہے ہے اور حال ہی میں آپ کوسپریم کورٹ  آ ف پاکستان کا لائسنس بھی ملاہے ۔اور ساتھ ہی آپ  آل پاکستان نوناری ایسوسی ایشن کے مرکزی چیئرمین بھی ہے ۔نوناری برادری کو ایک پیلیٹ فارم پر جمع کرنا ہمارے بزرگوں کی زندگی کا مشن تھا اور میں اس مشن کو لے کر چل رہاہوں ۔ نوناری برادری کو پاکستان سے ایک پلیٹ فارم پر اکھٹا کرنا جس کے لیے تمام نوناری برادری کے افراد سے رابط کرنا اس مقصد کےلیے سارے پاکستان میں رابطہ سنٹربنائے جائیں گے۔ پورے پاکستان میں دینی مدارس بنائے جائے گے جہاں پر قرآن پاک کی تعلیم کا انتظام کیا جائے گا۔ دینی تعلیم کے ساتھ ساتھ دنیاوی تعلیم کی معاونت کے لیے ایک فورم بنایا جائے گا جو غریب اور مستحق بچوں کی مفت تعلیم کا     انتطام کرے گا۔اور فنی تربیت کے لیے بھی ادارے بناے جاے گیے۔   میڈیکل کیمپ اور بلڈبنک کا اہتمام کیا جاے گا۔    پورے پاکستان میں انصاف ہاوس بناجائے جہا ں پر نوناری قوم سے تعلق رکھنے وکلاء کا لائرز فورم تشکیل دے کر غریب لوگوں کو انصاف دلوانے کے لیے اپنی خدمات مفت سرانجام دی جائے گی۔

   پورے پاکستان میں ایسے سنٹر بنائے جائیں گے جہاں پر نوجوانوں پر مشتمل کمیٹی بنائی جائے گی جو  ناگہانی حالات میں رضاکارانہ خدمات سر انجام دیں گے۔اس کے ساتھ غریبوں اور لاوارثان کے کفن و دفن کا مکمل بندوبست کیا جائے گا۔ پورے پاکستان میں معززین پر مشتمل کمیٹیاں بنائی جائیں گی جو خاندانی مسائل اور علاقیائی مسائل کے ساتھ فلاح وبہود کا کام کریں گے۔ ملک کی ترقی اور دفاع  اور بہتری کے لئے اپنے آپ کو ہر وقت آپنے آپ کو  تیار رکھےگے۔ پو ری دینا میں نوناری قبلہ سے تعلق رکھنے والے لوگوں سے رابطہ کرنا  ۔ملک طارق  نوناری ایڈووکیٹ نے اپنے ساری زندگی کو اس مشن کے لئے وقف کردیاہے ۔